Aleksandrs Griščuks

Aleksandrs Griščuks (; dzimis , Maskavā) ir Krievijas starptautiskais lielmeistars šahā (1999).

 Šahista karjera 
Šahu iemācījis spēlēt tēvs, kad Aleksandram bija četri gadi. Agri atklājies šahista talants. Uzvarējis Krievijas junioru čempionātos dažādās vecuma grupās: U10, U12, U14 un U16. 1992. gadā Pasaules junioru čempionātā U10 vecuma grupā ieņēmis 2. vietu. 14 gadu vecumā kļuvis par FIDE starptautisko meistaru (IM), bet 16 gadu vecumā par starptautisko lielmeistaru (GM). Veiksmīgi spēlējis spēcīgos starptautiskos turnīros. 2009. gadā uzvarējis Krievijas šaha čempionātā. Trīs reizes ir uzvarējis Pasaules čempionātā šaha ātrspēlē (2006, 2012, 2015).
Regulāri piedalījies Pasaules šaha čempiona izcīņas ciklos, kur guvis atzīstamus panākumus, lai gan vienmēr nedaudz pietrūcis līdz galvenajam mērķim. 2000. gadā Pasaules šaha čempionātā pēc izslēgšanas sistēmas Teherānā ticis līdz pufinālam, kur zaudējis Aleksejam Širovam ar 1½:2½.2000 FIDE Knockout Matches 2004. gadā Tripolē nokļuvis līdz ceturtdaļfinālam, kur zaudējis nākamajam Pasaules čempionam Rustamam Kosimdžonovam ar 1:3. 
Neveiksmīgi spēlējis 2007. gada Pasaules šaha čempionāta Mehiko, kur palicis pēdējā, 8. vietā.World Chess Championship 2007 Mexico City 2011. gadā pretendentu mačos Kazaņā iekļuvis finālā, kur piekāpies Borisam Gelfandam ar 2½:3½.2011 Candidates Event 2011. gadā Pasaules kausa izcīņā Hantimansijskā finālā zaudējis Pjotram Svidleram ar 1½:2½.2011 World Cup
2013. gadā pretendentu turnīrā Londonā kopā ar Gelfandu dalījis 5.-6. vietu.2013 Candidates Event 2016. gadā Novosibirskā bijis otrais Krievijas vīriešu šaha čempionāta superfinālā.ChessPro. Суперфинал чемпионата России. Новосибирск 2016. Все о турнире 2018. gada martā Berlīnē palicis 6. vietā pretendentu turnīrā. 2021. gada aprīlī Jekaterinburgā ieņēmis 6. vietu Pasaules šaha čempionāta pretendentu turnīrā.2020-2021 FIDE World Chess Candidates Tournament 2021. gada jūnijā Bukarestē dalījis 2.-4. vietu Grand Chess Tour 1. posma turnīrā.Grand Chess Tour Bucharest 2021 2024. gada augustā Barnaulā ierindojies 9. vietā Krievijas vīriešu šaha čempionāta superfinālā.77 Чемпионат России по шахматам среди мужчин 2024. gada decembrī Ņujorkā izcīnījis sudraba medaļu Pasaules ātrā šaha čempionātā.FIDE Open World Rapid Championships 2024 2025. gada maijā Apvienotos Arābu Emirātos izcīnījis 9. vietu Āzijas šaha ātrspēles čempionātā.Asian Individual Men's Blitz Chess Championships 2025 2025. gada septembrī Samarkandā ierindojies 47. vietā "FIDE Grand Swiss" turnīrā.FIDE Grand Swiss Tournament 2025 Open

Vairākkārt pārstāvējis Krievijas izlasi lielākajos komandu šaha turnīros:
 Pasaules šaha olimpiādēs piedalījies 9 reizes (2000-2016). Komandu vērtējumā izcīnījis 2 zelta (2000, 2002), 3 sudraba (2004, 2010, 2012) un bronzas (2016) medaļas, bet individuālajā - bronzas (2000) medaļu,
 Pasaules komandu šaha čempionātos piedalījies 7 reizes (2001-2015, 2019). Komandu vērtējumā izcīnījis 4 zelta (2005, 2010, 2013, 2019) un sudraba (2001) medaļas, bet individuālajā - zelta (2005), 2 sudraba (2001, 2011) un bronzas (2010) medaļu,
 Eiropas komandu šaha čempionātos piedalījies 7 reizes (1999, 2003, 2007, 2011-2017). Komandu vērtējumā izcīnījis 3 zelta (2003, 2007, 2015), sudraba (2017) un bronzas (2013) medaļas, bet individuālajā - zelta (2011) medaļu.
Pieckārtējs Eiropas klubu komandu šaha čempionāta uzvarētājs:
 2001. gadā Krievijas komandas "Norilsky Nikel Norilsk" sastāvā,
 2003. un 2004. gadā Francijas komandas "NAO Paris" sastāvā,
 2008. gadā Krievijas komandas "Ural Sverdlovsk" sastāvā,
 2012. gadā Azerbaidžānas komandas "SOCAR Baku" sastāvā.

 Personīgā dzīve 
Precējies ar Ukrainas šaha lielmeistari Natāliju Žukovu. 2007. gadā ģimenē piedzima meita.

 Atsauces 

 Ārējās saites 
  šahista profils vietnē fide.com
  šahista profils vietnē chessgames.com
  šahista profils vietnē 365chess.com
  šahista profils vietnē chesstempo.com
  šahista profils vietnē olimpbase.org (Pasaules šaha olimpiādes)
  šahista profils vietnē olimpbase.org (Eiropas komandu šaha čempionāti)
  šahista profils vietnē olimpbase.org (Pasaules komandu šaha čempionāti)
  šahista profils vietnē olimpbase.org (Eiropas klubu komandu šaha čempionāti)

Kategorija:1983. gadā dzimušie
Kategorija:Krievijas šahisti
Kategorija:Maskavā dzimušie